钦定古今图书集成/明伦汇编/氏族典/第154卷 > 《廖用贤尚友录》 > 温安
## 钦定古今图书集成/明伦汇编/氏族典/第154卷 > 《廖用贤尚友录》 > 温安

按《肥城县志》：“安，沙沟社人。家贫无妻室，樵采以供母。
母七十馀，病亟思肉食，值连日阴雨，不能樵采，邻舍
亦贫乏，无所取给，安密用镰刀左股割肉以进，母食
而甘之，疾遂愈。”

《唐书温大雅传》：“颜氏温氏在隋最盛，思鲁与大雅俱
事东宫，愍楚彦博同直内史省，游秦大有典校秘阁，
颜以学业优，而温以职位显于唐云。”

彦博裔孙廷筠，少敏悟，工为辞章，与李商隐皆有名，
号“温李。”

《宋史·温仲舒传》：仲舒自为正言至贰枢密，皆与寇准
同进，时人谓之“温寇。